**הסכם מחזיק בפסולת ציוד וסוללות שאינה מהמגזר הביתי**

**תקופת הכרה שלישית 2024**

**שנערך ונחתם ב \_\_\_\_\_\_\_\_\_\_\_\_ ביום \_\_\_\_\_\_\_\_\_\_\_\_ לחודש \_\_\_\_\_\_\_\_\_\_\_\_ \_\_\_\_20**

|  |  |  |
| --- | --- | --- |
| **בין:** | **מ.א.י תאגיד מיחזור אלקטרוניקה לישראל בע"מ,** (ח.פ 514860279) רחוב גיבורי ישראל 24 , ת.ד. 8182 נתניה, 4250422 (להלן: "**גוף היישום המוכר**") | **מצד אחד;** |
| **לבין:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_, ח.פ.** \_\_\_\_\_\_\_\_\_\_\_\_\_\_\_מרח' **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(להלן: "**המחזיק**") | **מצד שני;** |

|  |  |
| --- | --- |
| **הואיל**  | וגוף היישום המוכר הוכר על-ידי המנהל כגוף יישום מוכר על פי חוק לטיפול סביבתי בציוד חשמלי ואלקטרוני ובסוללות, תשע"ב-2012 (להלן: "**החוק**"); |
| **והואיל** | ועל-פי החוק מוטלת חובה על כל מחזיק בפסולת ציוד חשמלי, אלקטרוני וסוללות שאינה מהמגזר הביתי להתקשר עם גוף יישום מוכר לשם פינוי כל פסולת ציוד וסוללות שברשותו; |
| **והואיל**  | והמחזיק מצהיר כי קרא והבין את הוראות החוק הרלוונטיות והחובות הנובעות מהן, כמפורט ב**נספח המקדמי** להסכם זה והנהלים הנוגעים למכירה אסורה של פסולת ציוד וסוללות; |
| **והואיל** | והמחזיק מצהיר כי הוא מכיר את הוראות הדין הנוגעות למכירה של ציוד וסוללות, לרבות הנחיות לאיסור מכירת פסולת ציוד חשמלי ואלקטרוני סוללות ומצברים מיום 7.5.2018, ולרבות כל עדכון או תיקון להנחיות אלה, אשר ניתן לעיין בו באתר האינטרנט של המשרד להגנת הסביבה; |
| **והואיל** | ולמחזיק שמורה הזכות להתקשר עם גוף יישום מוכר נוסף; |

**לפיכך הוצהר, הותנה והוסכם בין הצדדים כדלקמן:**

1. **מטרה והגדרות**

מטרתו של הסכם זה הינה קיום הוראות החוק לרבות הוראות סעיפים 34, 20(ג) ו-17(א)(3) לחוק.

בהסכם זה, על נספחיו, יהיו למונחים הבאים המשמעות המפורטת לצדם:

|  |  |
| --- | --- |
| "החוק" | חוק לטיפול סביבתי בציוד חשמלי ואלקטרוני ובסוללות, תשע"ב-2012. |
|  |  |
| "גוף יישום מוכר" | חברה שהמנהל הכיר בה לפי הוראות סעיף 14; |
| ציוד חשמלי ואלקטרוני" | מוצר, ציוד או מכשיר המיועד לפעול באמצעות זרם חשמלי או שדה אלקטרומגנטי, וכן ציוד לייצור, להולכה או למדידה של זרם או שדה כאמור, ובלבד שהם מיועדים לשימוש במתח חשמלי שאינו עולה על 1,000 וולט בזרם חילופין או 1,500 וולט בזרם ישר, למעט ציוד המתוכנן ומיועד להתקנה כחלק מציוד אחר שחוק זה לא חל עליו, ושיכול למלא את תפקידו המתוכנן רק כחלק מהציוד האחר כאמור; לעניין זה יראו ציוד או מכשיר המנוי בתוספת הראשונה, כציוד חשמלי ואלקטרוני; |
| "סוללה או מצבר**"** | מקור של אנרגיה חשמלית הנוצרת מהתמרה ישירה של אנרגיה כימית, המורכב מתא סוללה ראשי אחד או יותר שאינו ניתן לטעינה, או מתא סוללה משני אחד או יותר הניתן לטעינה; |
| "סוללה או מצבר ניידים" | סוללה או מצבר, סוללת כפתור או מארז סוללות, שהם אטומים וניתנים לנשיאה ביד, ואינם סוללה או מצבר תעשייתיים או סוללה או מצבר לרכב מנועי; |
| "המנהל**"** | מי שמונה לאחראי על תחום הציוד והסוללות במשרד, לפי סעיף 60 לחוק; |
|  |  |
| "פסולת ציוד חשמלי ואלקטרוני" | ציוד חשמלי ואלקטרוני וכן כל רכיב של ציוד חשמלי ואלקטרוני וחומר מתכלה שהוא חלק מציוד חשמלי ואלקטרוני, שהושלכו או שהמחזיק בהם מתכוון להשליכם, או שהוא נדרש להשליכם לפי דין, ולמעט סוללה או מצבר שהם חלק מציוד כאמור; |
| "פסולת ציוד וסוללות" | פסולת ציוד חשמלי ואלקטרוני ופסולת סוללות ומצברים; |
| "פסולת ציוד וסוללות מהמגזר הביתי" | כל אחת מאלה:1. פסולת ציוד חשמלי ואלקטרוני שמקורה במשקי בית פרטיים;
2. פסולת ציוד חשמלי ואלקטרוני שמקורה במוצרים המתאימים גם לשימוש ביתי, ואשר מחמת הרכבה, טיבה וכמותה היא בעלת מאפיינים דומים לפסולת ציוד חשמלי ואלקטרוני שמקורה במשקי בית פרטיים, גם אם מקורה בבתי עסק, במוסדות או במפעלי תעשייה;
3. פסולת סוללות ומצברים ניידים;
4. פסולת ציוד וסוללות שנוצרה מפעילותה השוטפת של הרשות המקומית או מי מטעמה.
 |
| "פסולת ציוד וסוללות שאינה מהמגזר הביתי" | פסולת ציוד וסוללות שאינה פסולת ציוד וסוללות מהמגזר הביתי; |
| "פסולת ציוד וסוללות מזיקה" | פסולת ציוד וסוללות שטיפול בה עלול ליצור סיכון בריאותי או בטיחותי; |
| "פסולת סוללות ומצברים" | סוללות או מצברים שהושלכו או שהמחזיק בהם מתכוון להשליכם, או שהוא נדרש להשליכם לפי דין. |
|  |  |
| "מרכז לפסולת ציוד וסוללות" | מרכז איסוף, מוקד איסוף, מרכז מיון או מרכז הכנה לשימוש חוזר; |
| "שימוש חוזר" | שימוש נוסף בציוד ובסוללות למטרה שלשמה יועדו בראשונה; |
| "הכנה לשימוש חוזר" | פעולות בדיקה, ניקוי או תיקון של פסולת ציוד חשמלי ואלקטרוני, המאפשרות שימוש חוזר בה, בלא צורך בביצוע פעולות נוספות; |
| "השבה" | הפקת אנרגיה מפסולת ציוד וסוללות או תהליך עיבוד של פסולת כאמור לחומר המשמש להפקת אנרגיה; |
| "השבה מוכרת" | השבה במפעל השבה המורשה על פי כל דין; |
| "מיחזור" | תהליך עיבוד של פסולת ציוד וסוללות למוצרים, לחומרים או לחומרי גלם, למעט שימוש חוזר, הכנה לשימוש חוזר והשבה; |
| "מיחזור מוכר""מכירה מותרת" | קבלה למיחזור במפעל מיחזור המורשה על פי כל דין ומתוך רשימת הקבלנים המורשים של גוף היישום המוכר;מכירת ציוד וסוללות העומדים בתנאים המצטברים של הנחיות המשרד להגנת הסביבה לאיסור מכירת פסולת ציוד חשמלי ואלקטרוני סוללות ומצברים.  |

1. **הסדרי הפרדה לפסולת ציוד אלקטרוני חשמלי וסוללות**
	1. המחזיק יפריד מפסולת הציוד והסוללות על חשבונו כל מה שאינו בגדר פסולת ציוד וסוללות. המחזיק לא ימסור לגוף היישום המוכר ו/או למי מטעמו, פסולת שאינה פסולת ציוד וסוללות. יובהר, כי גוף היישום המוכר לא יבצע פינוי של פסולת ציוד וסוללות הכוללת חומרים שאינם פסולת ציוד וסוללות**.**
	2. ממועד חתימת הסכם זה לא יעביר המחזיק פסולת ציוד וסוללות מכל סוג ולאף גורם אשר אינו גוף היישום המוכר בלבד למעט ציוד אשר ביצע לגביו מכירה מותרת על פי כל דין.
	3. המחזיק לא ימיין ו/או לא יפרק ו/או לא יבצע אי אלו מהפעולות המנויות בתוספת השנייה לחוק, בפסולת הציוד והסוללות לפני מסירתה לגוף היישום המוכר לשם פינויה, והיא תכיל תמהיל המשקף את כל סוגי פסולת הציוד והסוללות המצויים אצל המחזיק (ללא שבוצע בה פעולת מיון ו/או פירוק כלשהי) אשר על המחזיק לפנות על פי חוק.
	4. פסולת שנמסרה על ידי המחזיק לפינוי והתברר כי היא כוללת רכיבים שאינם פסולת ציוד וסוללות, אזי, רכיבים כאמור יוחזרו למחזיק, והמחזיק יחויב בתשלום עלויות פינוי ושינוע הרכיבים כאמור.
	5. מחזיק שברשותו בין השאר פסולת סוללות ליתיום וסוללות ליתיום משומשות יחולו לגביו נספחים ב-ד'
2. **פינוי פסולת הציוד והסוללות על ידי גוף היישום המוכר או מי מטעמו**
	1. המחזיק, יעביר לגוף היישום המוכר או מי מטעמו בהתאם להנחית גוף היישום המוכר בלבד, בקשה לפינוי פסולת ציוד וסוללות. בקשה לפינוי כאמור תועבר לגוף היישום המוכר באופן ישיר בטלפון, במייל או באמצעות אתר האינטרנט של גוף היישום המוכר.
	2. גוף היישום המוכר ו/או מי מטעמו יפנה פסולת ציוד וסוללות בהיקף גדול העולה על 300ק"ג לפחות בלבד מאתר המחזיק, בהתאם ובכפוף להוראות החוק וכל דין. הפינוי יבוצע על ידי גוף היישום המוכר ובמימונו בתוך 6 ימי עסקים ממועד קבלת בקשת הפינוי במשרדי החברה. ככל שהתברר לגוף היישום המוכר שפינוי פסולת הציוד והסוללות אינו בהיקף גדול, כלומר פחות מ 300 ק"ג, יישא המחזיק בעלויות הפינוי כפי שיקבע גוף היישום המוכר ויעדכנם מעת לעת.
	3. במקרה בו יפעל המחזיק לריכוז פסולת ציוד וסוללות לנקודות ריכוז מוסכמת בין הצדדים ובהתאם לנוהל גוף יישום המוכר, המצורף **כנספח** להסכם זה. אזי גוף היישום המוכר יישא גם בעלויות המחזיק לשינוע וריכוז של פסולת הציוד והסוללות. בהתאם לתחשיב עלות ההובלה וריכוז הפסולת ללא עלות או תמורה עודפת
	4. מובהר כי על מחזיק פסולת ציוד וסוללות בהיקף של עד 300 ק"ג לפעול בהתאם להוראות לפי כל דין לרבות סעיף 34(ב) לחוק. מחזיק פסולת ציוד וסוללות בהיקף של למעלה מ300 ק"ג יהיה זכאי לפינוי הפסולת הנ"ל ע"י גוף היישום המוכר, בכפוף להתקשרות בהסכם זה. במקרה בו למחזיק פסולת ציוד וסוללות צורך בפינוי קבוע ומחזורי בהיקף של למעלה מ- 2טון הוא יהיה רשאי לקבל מימון ישירות מגוף היישום המוכר בכפוף להגשת בקשה לקבלת תמורה. מובהר, כי למחזיק שמורה הזכות להתקשר עם צד שלישי לצורך קבלת שירותים נוספים בקשר עם הפסולת כאמור מעבר לשירותים להם מחויב גוף היישום המוכר בהתאם להסכם זה והוראות החוק (כגון: מיון פסולת ציוד המותרת למכירה, השמדת מדיה, השמדת מידע, פינוי פסולת שאינה פסולת אלקטרונית, אריזה או איחסון). מובהר כי במקרה בו השמדת מידע תבוצע שלא באמצעות מתקן טיפול של מאי אלא ע"י צד שלישי שהינו קבלן של המחזיק , השמדת המידע תבוצע באופן שלא יגרום לפגיעה פיזית בפסולת האלקטרונית ובאופן שלא יגרום לזליגתה לסביבה.
	5. כל שירות נוסף שאינו מנוי במסגרת הסכם זה אשר הוצע למחזיק על ידי מי מטעם גוף היישום או צד שלישי אחר לצורך מתן שירותים בהסכם זה, יבוצעו במסגרת התקשרות נפרדת של המחזיק עם אותו צד שלישי, באחריותו המלאה והבלעדית של המחזיק. גוף היישום המוכר אינו נושא באחריות, מכל סוג שהוא, בקשר עם השירות הנוסף אשר הוצע למחזיק על ידי אותו צד שלישי או בקשר להתקשרות ביניהם למתן השירות כאמור לרבות השמדת הפסולת, השמדת מידע ומדיה בפסולת הציוד. מובהר כי במקרה בו השמדת מידע תבוצע שלא באמצעות מתקן טיפול של מאי אלא ע"י צד שלישי שהינו קבלן של המחזיק , השמדת המידע תבוצע באופן שלא יגרום לפגיעה פיזית בפסולת האלקטרונית ובאופן שלא יגרום לזליגתה לסביבה.
	6. במעמד מסירת פסולת הציוד והסוללות מהמחזיק לגוף היישום המוכר, גוף היישום המוכר ימסור למחזיק אישור הפקדה. המחזיק מתחייב לחתום על אישור זה בחתימה וחותמת ולשמור העתק מאישור זה ברשומותיו. בתוך 60 ימים ממועד מסירת פסולת הציוד והסוללות מהמחזיק לגוף היישום המוכר, ינפיק גוף היישום המוכר בלבד אישור על פינוי פסולת הציוד והסוללות למיחזור בהתאם להוראות החוק, אישור זה ישלח במייל למחזיק אשר המחזיק יוכל להציגו בפני כל גורם מוסמך.
	7. אספקה של מכלי אצירה לפסולת ציוד וסוללות למחזיק תעשה בתשלום המחזיק לגוף היישום המוכר ובהתאם לשיקול דעתו הבלעדי של גוף היישום המוכר כתלות בכמות ותדירות הפינוי. תנאי השאלתם, אספקתם והחלפתם של מיכלי האצירה לפסולת ציוד וסוללות כאמור יהיה בהתאם להסכמות בין הצדדים.
	8. לבקשת גוף היישום המוכר מעת לעת, יעביר המחזיק דוח בהתאם ל**נספח א'** להסכם זה המתייחס לכלל פסולת ציוד וסוללות אשר השליך המחזיק ב-12 החודשים שקדמו למועד בקשתו של גוף היישום המוכר, בין אם על ידי גוף היישום המוכר או כל גורם אחר. המחזיק יעביר את הדוח כאמור מלא וחתום על ידי מורשה חתימה של המחזיק לגוף היישום המוכר תוך 14 ימים ממועד בקשתו. גוף היישום המוכר יהיה רשאי להעביר דוח זה לכל גורם בעל סמכות לקבל מידע זה.
	9. המחזיק יאשר את היקף הפסולת שנאספה ממנו בכל פינוי, כפי שיועבר אליו מגוף היישום המוכר (תאריך, משקל, סיווג וסוג) . ככל שלא יתקבל מענה מהמחזיק בתוך 7 ימים , יראו את הדיווח כמאושר על ידי המחזיק.
	10. למען הסר ספק מובהר כי העברת פסולת ציוד וסוללות שברשות מחזיק בפסולת שאינה מהמגזר הביתי לגוף היישום המוכר עימו התקשר תעשה כאמור בסעיף 34(א) לחוק ובכפוף להוראות נוהל – הנחיות לאיסור מכירת פסולת ציוד חשמלי ואלקטרוני סוללות ומצברים – המשרד להגנת הסביבה המצורף כנספח להסכם זה.
3. **תמורה עבור פינוי פסולת**

העברת פסולת הציוד והסוללות מהמחזיק או מי מטעמו לגוף היישום המוכר תיעשה בלא קבלת תמורה מעבר למימון עלויות הפינוי ו/או השינוע על ידי גוף היישום המוכר לגורם המפנה או למחזיק

**אחריות וביטוח**

* 1. כל צד להסכם יישא באחריות למעשיו לפי כל דין.
	2. מבלי לגרוע מהאמור בסעיף ‏5.1 לעיל, כל אחד מהצדדים מצהיר כי הוא מחזיק בביטוח צד ג' ובביטוח חבות מעבידים.
1. **תקופת ההסכם**
	1. הסכם זה יעמוד בתוקפו החל מיום חתימתו וכל עוד תהיה ההכרה בגוף היישום המוכר בתוקף (להלן: ״**תקופת ההסכם**״). מחזיק יהיה רשאי להביא הסכם זה לסיומו לפני תום תקופת ההסכם, בכפוף למתן הודעה בכתב של 60 ימים מראש לפני מועד סיום ההסכם. גוף הישום המוכר יהיה רשאי להביא את ההסכם לסיומו במקרה בו המחזיק הפר את התחייבויתיו לפי הסכם זה וכאמור בסעיף 7
2. **הפרת ההסכם**
	1. בכל מקרה בו מי מהצדדים הפר התחייבות מהתחייבויותיו על פי הסכם זה (להלן: "**הצד המפר**"), ימסור הצד

השני (להלן: "**הצד הנפגע**") הודעה בכתב לצד המפר ובה יודיע לו על ההפרה וידרוש את תיקונה בתוך 14 ימים מיום קבלת ההודעה על כך. ככל שלא תוקנה ההפרה כאמור בתוך תקופה זאת, רשאי הצד הנפגע להביא הסכם זה לידי סיום באופן מיידי.

* 1. במקרה בו המחזיק העביר את הפסולת לצד שלישי ולא לגוף היישום המוכר או מי מטעמו, יהיה על המחזיק להעביר לגוף היישום המוכר דמי נזק קבועים ומוערכים מראש שאין צורך להוכיחם בסכום של 3360 ש"ח על כל טון פסולת שלא הועברה לגוף היישום המוכר, בנוסף על זכותו של גוף היישום המוכר לתבוע ביצוע בעין של החוזה ו/או לתבוע כל סעד אחר המגיע לו ו/או יגיעו לו כדין בגין הפרת הסכם זה לרבות כל התרופות לפי חוק החוזים.
	2. מובהר כי הפרה של סעיפים 2,3,4 להסכם תחשב "הפרה יסודית" של הסכם זה.
1. **שונות**
	1. כל תמורה בנוגע להסכם זה תשולם בתנאי שוטף + 60 ימים מיום העברת חשבונית מס/דרישת תשלום כדין.
	2. בכל מקרה של סתירה בין הוראות הסכם זה לבין הוראות החוק, תגברנה הוראות החוק ותנאי ההכרה. בכל מקרה בו יתברר כי הוראות הסכם זה מהוות הפרה של הדין החל, יפעלו הצדדים לשינוי ההסכם בהתאם.
	3. מוסכם בזאת, כי היחסים המוסדרים בהסכם זה, הינם יחסים שבין מזמין לבין קבלן עצמאי, וכי בין גוף היישום המוכר לבין המחזיק ו/או מי מעובדיהם ו/או אחרים מטעמם לא מתקיימים יחסי עובד-מעביד, יחסי הרשאה, סוכנות או שותפות לכל דבר ועניין.
	4. כתובות הצדדים הינן כמפורט במבוא להסכם זה. כל הודעה שתשלח על ידי צד למשנהו על פי או בקשר להסכם זה תשלח בדואר רשום או תימסר ביד או תשלח בפקסימיליה. הודעה שנמסרה ביד תחשב כמי שהגיעה לנמען ביום המסירה בפועל בתנאי שהינו יום עסקים. הודעה ששוגרה בפקסימיליה תחשב כמי שהגיעה לנמען ביום השיגור בפועל, בתנאי שהינו יום עסקים ושבידי המשגר ראיה בדבר המשלוח. הודעה שנשלחה בדואר רשום תחשב כמי שהגיעה לנמען תוך 3 ימי עסקים לאחר יום משלוחה.

 **ולראיה באו הצדדים על החתום:**

|  |  |  |
| --- | --- | --- |
|  **גוף היישום המוכר**\_\_\_\_\_\_\_\_\_\_\_\_\_\_\_\_\_\_\_\_\_\_ |  | **המחזיק**\_\_\_\_\_\_\_\_\_\_\_\_\_\_\_\_\_\_\_\_\_\_ |
| ע"י \_\_\_\_\_\_\_\_\_\_\_\_\_ |  | ע"י \_\_\_\_\_\_\_\_\_\_\_\_\_ |

נספח מקדמי

המחזיק מצהיר כי קרא והבין את הוראות החוק הרלוונטיות והחובות הנובעות מהן, כדלקמן:

1. חובות/הוראות מהותיות:

|  |  |  |
| --- | --- | --- |
| **17. (א)**  | גוף יישום מוכר – |  |
|  |  (3) | יפנה פסולת ציוד וסוללות שאינה מהמגזר הביתי מכל מחזיק בפסולת כאמור שהתקשר עמו בהתאם לסעיף 34; |
| **20.** | (ג) | גוף יישום מוכר יתקשר בחוזה התקשרות עם כל מחזיק בפסולת ציוד וסוללות שאינה מהמגזר הביתי, שיפנה אליו בעניין פינוי פסולת הציוד והסוללות שברשותו, שהיא מקבוצות סיווג או מסוגים שניתנה לו הכרה לגביהם; ההתקשרות תיעשה בהתאם לחוזה לדוגמה שאישר המנהל בהכרה ובהתאם לתנאים שנקבעו בה. |
| **34.** | (א) | מי שמחזיק בפסולת ציוד וסוללות שאינה מהמגזר הביתי, יתקשר בחוזה התקשרות עם גוף יישום מוכר שניתנה לו הכרה לגבי פסולת כאמור, לשם פינוי פסולת הציוד והסוללות שברשותו, ויעביר אליו את פסולת הציוד והסוללות שברשותו; העברה כאמור לא תהיה כרוכה בתשלום או בדרישת תמורה אחרת מעבר למימון הפינוי של הפסולת כפי שנקבע בחוזה ההתקשרות בין הצדדים. |
|  | (ב) | לגבי פסולת ציוד וסוללות כאמור בסעיף קטן (א), שלא נאספה על ידי גוף היישום המוכר או בכל עת שההתקשרות עם גוף היישום המוכר אינה עומדת בתוקפה, יפעל המחזיק לגבי אותה פסולת בהתאם להוראות לפי כל דין. |

1. עיצום כספי:

|  |  |  |
| --- | --- | --- |
| **46**.  |  (ב) | הפר אדם הוראה מההוראות לפי חוק זה, כמפורט להלן, רשאי המנהל להטיל עליו עיצום כספי לפי הוראות פרק זה, בסכום של 83,450 שקלים חדשים, ואם הוא תאגיד – בסכום של 166,800 שקלים חדשים:(4) לא התקשר בחוזה התקשרות עם משווק או מחזיק בפסולת ציוד וסוללות שאינה מהמגזר הביתי שפנה שאליו בהתאם להוראות לפי סעיף 20; |

 **הוראת נוהל- הנחיות לאיסור מכירת פסולת ציוד חשמלי ואלקטרוני סוללות ומצברים – המשרד להגנת הסביבה**

[http://www.sviva.gov.il/subjectsEnv/Waste/Electronic-Waste/Documents/Guidelines-Prohibition-Sale-of-Electronic-waste.pdf](https://protect.checkpoint.com/v2/r02/___http%3A//www.sviva.gov.il/subjectsEnv/Waste/Electronic-Waste/Documents/Guidelines-Prohibition-Sale-of-Electronic-waste.pdf___.YzJlOm1pbmlzdHJ5b2ZlbnZpcm9ubWVudGFscHJvdGVjdGlvbjpjOm86NGE0YjY1MjVkMTdiOTEyOWVkZWViMzBhYThmNTU1ZmE6NzozZmM2OjMyMWY3NTU2ZTgxODUxMDZiOTBjYzJiYWY4Nzk1ZTU2OGQ0ZTYxYTMyZDlmYzIzZjk0MWZlMDU1OTZkZmQ3MDI6cDpUOkY)

אני הח"מ מצהיר כי קראתי והבנתי את כל הוראות החוק והנהלים ובכלל כך את סעיפי החוק לעיל.

|  |  |  |
| --- | --- | --- |
|  |  |  |
| תאריך |  | המחזיק |

נספח א'

פורמט דיווח **לציוד פסולת וסוללות שהושלכה על ידי המחזיק לרבעון \_\_\_\_\_ / שנה \_\_\_\_\_\_\_\_**:

|  |
| --- |
| פרטי המחזיק |
| שם חברה - המחזיק |  |
| ח.פ. |  |
| כתובת |  |
| הגורם אליו נמסרה הפסולת  |  |
| שם איש קשר |  |
| שם מורשה חתימה |  |

להלן פירוט הציוד שהועבר בתקופה זו:

|  |  |
| --- | --- |
| פריטי הציוד החשמלי והאלקטרוני | *משקל כולל בק"ג* |
| *מכשירי חימום או קירור – סעיף 1 לתוספת לחוק* |  |
| *מסכים/צגים – סעיף 2 לתוספת לחוק* |  |
| *מנורות – סעיף 3 לתוספת לחוק* |  |
| *מכשירים חשמליים גדולים – סעיף 4 לתוספת לחוק*  |  |
| *מכשירי חשמל קטנים – סעיף 5 לתוספת לחוק* |  |
| *ציוד תקשורת וטכנולוגיית מידע קטן – סעיף 6 לתוספת לחוק* |  |
| *סיכום סופי* |  |

|  |  |
| --- | --- |
| סוללות או המצברים שהיו מורכבים בציוד החשמלי והאלקטרוני | *משקל כולל בק"ג* |
| סוללות או מצברים המכילים עופרת |  |
| סוללות או מצברים המכילים ניקל-קדמיום |  |
| *סוללות או מצברים המכילים ליתיום* |  |
| סוללות או מצברים אחרים |  |
| *סיכום סופי* |  |

1. הציוד הועבר לגורמים הבאים בלבד: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. פסולת ציוד וסוללות אשר הועברה לגורמים אשר אינם גוף היישום מהמוכר או מי מטעמו בהיקף של \_\_\_\_\_\_\_\_\_\_ ק"ג הועברה לידי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ בתאריך \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (חובה לצרף אסמכתא).
3. מצורפים לדוח זה כ \_\_\_\_ (מספר) תעודות משלוח או אישורים אחרים כפי שהתקבלו אצלנו במועד מסירת פסולת הציוד והסוללות.

**שם מלא: \_\_\_\_\_\_\_\_\_\_\_\_\_\_\_ תפקיד: \_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_ חותמת: \_\_\_\_\_\_\_\_\_\_\_\_\_\_\_\_\_\_\_\_**

 **נספח ב – למחזיק פסולת סוללות ליתיום**

**הואיל** וגוף היישום המוכר הינו חברה אשר הוקמה בהתאם לחוק לטיפול סביבתי בציוד חשמלי ואלקטרוני ובסוללות, התשע"ב-2012 (להלן "**החוק**");

**והואיל** והחברה הוכרה על-ידי המנהל כגוף יישום מוכר על פי החוק;

**והואיל** וגוף היישום המוכר והמחזיק התקשרו בהסכם לשם קיום חובות המחזיק בהתאם לחוק (להלן: **"ההסכם")** ;

**והואיל** וברשות המחזיק, בין השאר, פסולת סוללות ליתיום וסוללות ליתיום משומשות (להלן: "פסולת סוללות ליתיום"), והוא מעבירם למיחזור אצל מפעיל מתקן טיפול מורשה, במימון גוף היישום המוכר.

**והואיל**  והמחזיק מודע לקיומם של סיכונים הטמונים בפסולת סוללות ליתיום ולפיכך מצהיר, כי נקט בכל האמצעים הנדרשים והסבירים על מנת למנוע התרחשות של סיכונים אלה ולטפל בהם במקרה חירום וכי הוא עומד בהוראות ובהנחיות המקצועיות שקבעו המשרד להגנת הסביבה, רשות הכבאות והצלה וכל גורם רלוונטי אחר, לקליטה ואחסון של פסולת סוללות ליתיום, המצורפות כנספח א' לנספח שינויים זה;

והואיל והמחזיק יתקשר עם מיתקן טיפול לסוללות ליתיום (להלן – "הקבלן המבצע" או "קבלן פינוי סוללות ליתיום") בהתאם לסעיף 38 לחוק, שהינו מיתקן טיפול מורשה על ידי מ.א.י במועד העברת הסוללות לידיו.

והואיל ומ.א.י פועלת כגוף יישום מוכר מטעם המשרד להגנת הסביבה לשם מימון עלויות פינוי ומיחזור של פסולת סוללות ליתיום בלבד, ומכח תפקידה זה מתחייבת בזאת לממן עלויות פינוי של סוללות ליתיום עבור המחזיק באמצעות גורם המורשה לביצוע מיחזור מוכר על פי כל דין בלבד.

**לפיכך הוצהר, הותנה והוסכם בין הצדדים כדלקמן:**

1. הוראות נספח זה באות להוסיף על הוראות ההסכם ולא לגרוע ממנו, למעט במקום שנאמר במפורש אחרת. המבוא לנספח זה, נספחיו וההצהרות הכלולות בו מהווים חלק בלתי נפרד ממנו ובחזקת תנאיו.
2. המונחים הנזכרים בנספח זה יפורשו בהתאם למשמעות הנתונה להם בהסכם וככל שלא מפורשים בהסכם בהתאם למשמעות הנתונה להם בחוק.
3. בכל מקרה של סתירה ו/או דו משמעות תגברנה הוראות נספח זה על הוראות ההסכם.
4. להסכם יתווספו ההוראות הבאות ו/או יחולו השינויים הבאים לפי העניין:
	1. בהתאם לנספח זה, גוף היישום המוכר יממן עבור המחזיק את רכישת השירותים הבאים בלבד :
		1. פינוי מיכלי איסוף מלאים על ידי קבלן פינוי מורשה, וזאת בשעות שירות סבירות ומקובלות.
		בכל פינוי יפונו או –

(א) לכל הפחות שני (2) מכלי איסוף מלאים;

(ב) ככל שלא התמלאו שני (2) מיכלי איסוף כאמור בסעיף קטן (א), אך הגיע המועד לפיו המחזיק חייב לסלק פסולת מחצריו, וזאת לפי תקנות רישוי עסקים (סילוק פסולת חומרים מסוכנים), תשנ"א-1990. על המחזיק להודיע לגוף היישום המוכר על הצורך בפינוי הפסולת 60 ימים לפני תום המועד. מובהר כי במקרה כזה יפונו המכלים בכל מקרה, גם אם לא התמלאו.

* + 1. פינוי מכלי האיסוף יעשה בתוך 5 ימי עסקים במרכז הארץ ועד 10 ימי עסקים בכל מקום אחר.
		2. העברת פסולת סוללות ליתיום למיון ולמיחזור מוכר, על פי חוק.
	1. מוסכם ומובהר כי גוף הישום המוכר לא יממן עלות מעבר לעלות פינוי פסולת סוללות הליתיום , וכי המחזיק ישא ישירות מול הקבלן המבצע, בכל אחריות ועלות נוספת, מעבר לזו המפורטת בסעיף 4.1.
1. מובהר כי גוף היישום המוכר יממן עלויות הפינוי והמחזור של פסולת סוללות ליתיום באמצעות קבלן מבצע שהינו מתקן טיפול מורשה על פי כל דין, המוכר על ידי גוף היישום המוכר במועד פינוי הסוללות. מימון עלויות הפינוי כאמור, ייעשה בכפוף לאישור המחזיק כי עמד בהנחיות המקצועיות לקליטה ואחסון פסולת סוללות ליתיום וסוללות ליתיום משומשות, שפרסם המשרד להגנת הסביבה בחודש פברואר 2021, המצורפות לנספח זה וכן כל הוראת דין אחרת.
2. מוסכם ומובהר בזה כי ערכת אצירת סוללות הליתיום תירכש ע"י המחזיק באופן ישיר מקבלן פינוי סוללות.
3. גוף היישום המוכר לא יממן עלויות הפינוי והמיחזור של מיכל איסוף פסולת סוללות ליתיום, במידה ואיחסון או פינוי של פסולת סוללות ליתיום אינו עומד בהנחיות המקצועיות לקליטה ואחסון של פסולת סוללות ליתיום וסוללות ליתיום משומשות מחודש פברואר 2021 או כאשר לא קוימו דרישות רשות הכבאות והצלה או כל רשות מוסמכת אחרת כאשר מיכל האיסוף מכיל פסולת סוללות ליתיום שהתלקחה, נפרצה , בוצעו בה שינויים מכל סוג שלא בהתאם להוראות היצרן, נארזה באופן לקוי או אוחסנה יחד עם פסולת אחרת או במיכל בו קיימת רטיבות או נוזל כלשהו או כאשר פינוי סוללות הליתיום עלול להוות סיכון בטיחותי, בריאותי או סביבתי.
4. המחזיק לא יאחסן פסולת סוללות ליתיום המהווה פסולת מזיקה כגון: סוללה פגומה, מנופחת,שבוצעו בה שינויים שלא בהתאם להוראות היצרן, שרופה, שבורה או שקיים חשש לפגם בה לאור מידע שקיים בידיו.
5. המחזיק מתחייב לאסוף ולאחסן את פסולת סוללות הליתיום אך ורק בהתאם להנחיות המקצועיות לקליטה ואחסון של פסולת סוללות ליתיום וסוללות ליתיום משומשות שפרסם המשרד להגנת הסביבה מחודש פברואר 2021 והוראות רשות הכבאות והצלה וכל רשות מוסמכת אחרת וכי כל נזק שייגרם לגוף היישום המוכר או לצדדים שלישיים במהלך האיסוף, האצירה, ההחסנה, הפינוי או ההובלה של פסולת סוללות ליתיום, הינו באחריות המחזיק בלבד. אין בנספח זה כי לגרוע מכל הוראה מחייבת הנוגעת לאופן אחסנת פסולת סוללות ליתיום.
6. המחזיק מתחייב שלא להעביר, לסחור, לברור, לפרק או למיין את פסולת הסוללות ליתיום, בעצמו או באמצעות אחר, לכל גורם שאינו מאושר על פי כל דין, אלא להעביר את כלל פסולת סוללות הליתיום שברשותו, כאמור בהסכם זה, למחזור מוכר בלבד.
7. מוסכם ומובהר כי פסולת מוצרים המכילים סוללות ליתיום בלתי ניתנות להפרדה,  תאסף ותאוחסן כפסולת אלקטרונית וסוללות רגילה ותועבר לטיפול למתקן טיפול לפסולת מסוכנת, בכפוף לאישור מנהל על פי תקנות רישוי עסקים (סילוק פסולת חומרים מסוכנים), התשנ"א- 1990 ובהתאם לתנאיו.

**ולראייה באו הצדדים על החתום:**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**המחזיק גוף היישום המוכר**

 **נספח ג' - הנחיות מקצועיות לקליטה ואחסון פסולת סוללות ליתיום וסוללות ליתיום משומשות שפרסם המשרד להגנת הסביבה בחודש פברואר 2021**

 **נספח ד'** הסכם התקשרות לפינוי פסולת סוללות ליתיום

**שנערך ונחתם ב\_\_\_\_\_\_ ביום \_\_\_\_\_\_\_לחודש\_\_\_\_ לשנת \_\_\_\_\_\_\_\_**

**בין: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/**

 (להלן: "הקבלן")

**מצד אחד;**

**לבין: \_\_**\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_**

(להלן: "**המחזיק**")

**מצד שני;**

**לבין:** מ.א.י תאגיד מיחזור אלקטרוניקה לישראל בע"מ

(ח.פ 514860279) גיבורי ישראל 24, נתניה

(להלן: "**גוף היישום המוכר א**ו "מ.א.י") מצד שלישי;

**הואיל והמחזיק מעוניין לפנות פסולת סוללות ליתיום באמצעות הקבלן ובמימון גוף היישום המוכר;**

**הואיל והקבלן הינו מוביל מורשה על פי כל דין להובלת פסולת מסוכנת ופסולת סוללות ליתיום;**

**הואיל וגוף היישום המוכר הסכים לממן את עלויות הפינוי והמיחזור של פסולת סוללות הליתיום, בכפוף לנספח עדכון להסכם מחזיק שנחתם ביום \_\_\_\_\_\_\_\_\_ בינו לבין המחזיק ולהוראות החוק לטיפול סביבתי בציוד חשמלי ואלקטרוני וסוללות, התשע"ב-2012 (להלן: "החוק");**

**לפיכך הוצהר, הותנה והוסכם בין הצדדים כדלקמן:**

1. **המחזיק מצהיר, כי הוא עומד בהוראות החוק, הסכם ההתקשרות בינו לבין גוף היישום המוכר וכן הנחיות המקצועיות לקליטה ואחסון של פסולת סוללות ליתיום וסוללות ליתיום משומשות, שפרסם המשרד להגנת הסביבה בחודש פברואר 2021 וכן בהוראות רשות הכבאות והצלה וכל רשות מוסמכת אחרת**
2. **המחזיק מצהיר כי נקט בכל האמצעים הנדרשים על מנת למנוע התרחשות של סיכונים הנובעים מפסולת סוללות ליתיום ולטפל בהם במקרה חירום.**
3. **הקבלן מצהיר כי הוא בעל הידע, הניסיון, המומחיות והאישורים הנדרשים לפינוי והעברה למחזור מוכר של פסולת סוללות ליתיום מהמחזיק.**
4. **הקבלן מצהיר כי יש בידו הביטוח הנדרש בהתאם לנספח א' – ביטוח ונספח ב' -אישור הביטוח, על בסיס הסכם מתקן טיפול שנחתם בינו לבין גוף היישום המוכר ושעל בסיסו מממן גוף היישום המוכר את העברה למיחזור מוכר של פסולת סוללות ליתיום עבור המחזיק**
5. **הקבלן מתחייב לפנות את פסולת סוללות הליתיום מהמחזיק,** בשעות שירות סבירות ומקובלות.

**ב**כל פינוי יפונו לכל הפחות שני (2) מכלי איסוף מלאים בלבד. על המחזיק להודיע לגוף הישום המוכר על הצורך בפינוי הפסולת 60 ימים לפני תום המועד המחייב לסילוק הפסולת המסוכנת מחצריו לפי תקנות רישוי עסקים (סילוק פסולת חומרים מסוכנים), תשנ"א-1990 . מובהר כי במקרה כזה יפונו המכלים בכל מקרה, גם אם לא התמלאו.

* 1. פינוי מכלי האיסוף בתוך 5 ימים עסקים במרכז הארץ ועד 10 ימי עסקים בכל מקום אחר.
1. **גוף היישום המוכר מתחייב לשאת בעלויות פינוי פסולת סוללות הליתיום והעברתה למחזור מוכר.**
2. **מוסכם בין הצדדים, כי גוף היישום המוכר לא יישא בעלויות בגין שירותים נוספים שיינתנו למחזיק על ידי הקבלן, אשר ישולמו על ידי המחזיק ישירות לקבלן.**
3. **הזמנת הפינוי וקבלת השירות תעשה על ידי הקבלן עבור המחזיק וכל פניה בגין ביצוע השירות תתקבל ו/או תופנה לקבלן המבצע לפי העניין.**
4. **לאחר ביצוע הפינוי יעביר הקבלן את פרטי הפינוי לרבות חשבונית מס, תעודות שקילה ואישור קליטה במפעל המיחזור, בליווי העתק הזמנת רכש ממ.א.י לידיעת המחזיק ואל מ.א.י לביצוע התשלום על ידי מ.א.י. עלויות נוספות ככל וישנן יחייב הקבלן את המחזיק באופן ישיר, ולמ.א.י אין כל חלק בחיוב זה.**

**ולראייה באו הצדדים על החתום:**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

 **המחזיק הקבלן גוף היישום המוכר**